Document ID: 32009R0889

KOMMISSIONENS FORORDNING (EF) Nr. 889/2009
af 25. september 2009
om ændring af Rådets forordning (EF) nr. 73/2009 og om fastsættelse for 2009 af budgetlofterne for den delvise eller frivillige gennemførelse af enkeltbetalingsordningen som fastsat i Rådets forordning (EF) nr. 1782/2003, de årlige rammebeløb for den generelle arealbetalingsordning og budgetlofterne for overgangsbetalingerne for frugt og grøntsager og for den særlige støtte, der er fastsat i forordning (EF) nr. 73/2009
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1782/2003 af 29. september 2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere og om ændring af forordning (EØF) nr. 2019/93, (EF) nr. 1452/2001, (EF) nr. 1453/2001, (EF) nr. 1454/2001, (EF) nr. 1868/94, (EF) nr. 1251/1999, (EF) nr. 1254/1999, (EF) nr. 1673/2000, (EØF) nr. 2358/71 og (EF) nr. 2529/2001 (1), særlig artikel 64, stk. 2, og artikel 70, stk. 2,
under henvisning til Rådets forordning (EF) nr. 73/2009 af 19. januar 2009 om fælles regler for den fælles landbrugspolitiks ordninger for direkte støtte til landbrugere og om fastlæggelse af visse støtteordninger for landbrugere, om ændring af forordning (EF) nr. 1290/2005, (EF) nr. 247/2006, (EF) nr. 378/2007 og om ophævelse af forordning (EF) nr. 1782/2003 (2), særlig artikel 8, stk. 2, artikel 69, stk. 3, artikel 87, stk. 3, artikel 123, stk. 1, og artikel 128, stk. 1, andet afsnit, og stk. 2, andet afsnit, og
ud fra følgende betragtninger:
(1)
Bilag IV til forordning (EF) nr. 73/2009 fastsætter for hver medlemsstat lofter, som ikke kan overskrides, for de samlede beløb af de direkte betalinger, der kan ydes i den nævnte medlemsstat for et kalenderår.
(2)
Som følge af nedsættelsen af Spaniens sukkerkvote har landet i 2009 iværksat ordningen for støtte til sukkerroe- og sukkerrørsproducenter, jf. afsnit IV, kapitel 1, afdeling 7, i forordning (EF) nr. 73/2009. Derfor bør de lofter, der er fastsat for Spanien i bilag IV til nævnte forordning, revideres.
(3)
I henhold til artikel 146, stk. 1, første afsnit, i forordning (EF) nr. 73/2009 blev forordning (EF) nr. 1782/2003 ophævet fra 1. januar 2009. Dog finder visse af forordningens bestemmelser fortsat anvendelse i 2009.
(4)
For de medlemsstater, der i 2009 gennemfører enkeltbetalingsordningen som fastsat i afsnit III i forordning (EF) nr. 1782/2003, bør budgetlofterne for hver af de betalinger, der er omhandlet i artikel 66 til 69 i nævnte forordning, fastsættes for 2009 på betingelserne i nævnte forordnings afsnit III, kapitel 5, afdeling 2.
(5)
For de medlemsstater, der i 2009 gør brug af valgmuligheden i artikel 70 i forordning (EF) nr. 1782/2003 og i artikel 87 i forordning (EF) nr. 73/2009, bør budgetlofterne for de direkte betalinger, der er udelukket fra enkeltbetalingsordningen, fastsættes for 2009.
(6)
Af klarhedshensyn bør de budgetlofter for 2009 for enkeltbetalingsordningen, der fremkommer, når de fastsatte lofter for de betalinger, der er omhandlet i artikel 66 til 70 i forordning (EF) nr. 1782/2003 og i artikel 87 i forordning (EF) nr. 73/2009, trækkes fra lofterne i bilag VIII til forordning (EF) nr. 73/2009, offentliggøres.
(7)
For de medlemsstater, der i 2009 anvender den generelle arealbetalingsordning, der er fastsat i afsnit V, kapitel 2, i forordning (EF) nr. 73/2009, bør de årlige rammebeløb for 2009 fastsættes i overensstemmelse med artikel 123, stk. 1, i nævnte forordning.
(8)
Af klarhedshensyn bør maksimumsbeløbene offentliggøres for de midler, der er fastsat på grundlag af medlemsstaternes meddelelser, og som stilles til rådighed for de medlemsstater, der under den generelle arealbetalingsordning yder særskilte sukkerbetalinger i 2009, jf. artikel 126 i forordning (EF) nr. 73/2009.
(9)
Af klarhedshensyn bør maksimumsbeløbene offentliggøres for de midler, der er fastsat på grundlag af medlemsstaternes meddelelser, og som stilles til rådighed for de medlemsstater, der under den generelle arealbetalingsordning yder særskilte frugt- og grøntsagsbetalinger i 2009, jf. artikel 127 i forordning (EF) nr. 73/2009.
(10)
Budgetlofterne for overgangsbetalinger for frugt og grøntsager, jf. artikel 128, stk. 1 og 2, i forordning (EF) nr. 73/2009, bør fastsættes for 2009 for de medlemsstater, som anvender den generelle arealbetalingsordning, på grundlag af de anmeldte arealer.
(11)
Budgetlofterne for den særlige støtte, der er fastsat i afsnit III, kapitel 5, i forordning (EF) nr. 73/2009, bør i henhold til artikel 69, stk. 3, i nævnte forordning fastsættes for 2009 for de medlemsstater, som yder denne støtte på basis af artikel 72, stk. 4, i nævnte forordning, på grundlag af deres meddelelser.
(12)
Forordning (EF) nr. 73/2009 bør ændres i overensstemmelse hermed.
(13)
Foranstaltningerne i denne forordning er i overensstemmelse med udtalelse fra Forvaltningskomitéen for Direkte Betalinger -
UDSTEDT FØLGENDE FORORDNING:
Artikel 1
I bilag IV til forordning (EF) nr. 73/2009 affattes beløbene for Spanien for 2009 og årene derefter således:
»2009
:
5 043,7
2010
:
5 038,4
2011
:
5 021,0
2012
:
5 032,8«.
Artikel 2
1. De budgetlofter for 2009, som omhandles i artikel 66 til 69 i forordning (EF) nr. 1782/2003, er fastsat i bilag I til nærværende forordning.
2. De budgetlofter for 2009, som omhandles i artikel 70, stk. 2, i forordning (EF) nr. 1782/2003 og i artikel 87, stk. 3, i forordning (EF) nr. 73/2009, er fastsat i bilag II til nærværende forordning.
3. Budgetlofterne for 2009 for enkeltbetalingsordningen, som omhandles i afsnit III i forordning (EF) nr. 73/2009, er fastsat i bilag III til nærværende forordning.
4. De årlige rammebeløb for 2009, som omhandles i artikel 123, stk. 1, i forordning (EF) nr. 73/2009, er fastsat i bilag IV til nærværende forordning.
5. Maksimumsbeløbene for de midler, som stilles til rådighed for Tjekkiet, Letland, Litauen, Ungarn, Polen, Rumænien og Slovakiet til den særskilte sukkerbetaling i 2009, jf. artikel 126, stk. 1, i forordning (EF) nr. 73/2003, er fastsat i bilag V til nærværende forordning.
6. Maksimumsbeløbene for de midler, som stilles til rådighed for Tjekkiet, Ungarn, Polen og Slovakiet til den særskilte betaling for frugt og grøntsager i 2009, jf. artikel 127, stk. 1, i forordning (EF) nr. 73/2003, er fastsat i bilag VI til nærværende forordning.
7. De budgetlofter for 2009, der omhandles i artikel 128, stk. 1 og 2, andet afsnit, i forordning (EF) nr. 73/2009, er fastsat i bilag VII til nærværende forordning.
8. De budgetlofter for 2009, der omhandles i artikel 69, stk. 3, i forordning (EF) nr. 73/2009, er fastsat i bilag VIII til nærværende forordning.
Artikel 3
Denne forordning træder i kraft på syvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 25. september 2009.

Labels: 5
6